আগামী জাতীয় নির্বাচনের আগে আইনগত প্রক্রিয়ায় বিএনপির কারাবন্দী চেয়ারপারসন বেগম খালেদা জিয়ার মুক্তি পাওয়ার বিষয়টি এখনও অনিশ্চয়তার মধ্যে আছে। অন্যদিকে এ মাসে বহুল আলোচিত ২১ আগস্ট গ্রেনেড হামলা মামলার রায় হতে পারে। সেই রায়ে বিএনপির প্রথম সারির একাধিক নেতার দ-িত হওয়ার আশঙ্কা রয়েছে। এমন বাস্তবতায় কারাবন্দী চেয়ারপারসনের মুক্তি ও দল নিরপেক্ষ সরকারের অধীনে জাতীয় নির্বাচন আয়োজনের দাবিতে অক্টোবরের শুরুতেই আন্দোলনে যাচ্ছে বিএনপি। অনেকবার আন্দোলনের নামার হুঙ্কার দিয়ে আসা দলটি এবার আঁটঘাট বেঁধেই নির্বাচনী মাঠে নামছে। তিন মাসেরও কম সময় বাকি থাকা একাদশ জাতীয় সংসদ নির্বাচনের ‘নির্বাচনকালীন সরকার’ গঠিত হবে চলতি মাসের মধ্যেই। তাই নির্বাচনের দিন যত ঘনিয়ে আসছে বিএনপি নেতাদের মধ্যে চিন্তাও তত বাড়ছে।